
PRIEDAS NR.1



[bookmark: _Hlk236650200][bookmark: _Hlk221792735][bookmark: _Hlk221793029]LEIDINIO „Linijos ir žodžiai. WALENTY ROMANOWICZIAUS IR ALDONOS NEBELSKOS-ROMANOWICZ KŪRYBA“ SPAUSDINIMO PASLAUGŲ 
TECHNINĖ SPECIFIKACIJA
Pirkimo objektas:
1.1. Pirkimo objektas - leidinio „Linijos ir žodžiai. Walenty Romanowicziaus ir Aldonos Nebelskos-Romanowicz kūryba“ spausdinimo ofsetinei spaudai paslaugos.
1.2. Leidinys skirtas Walenty Romanowicziaus ir Aldonos Nebelskos-Romanowicz kūrybai pristatyti. Leidinyje bus publikuojami kūrinių vaizdai, fotografijos, tekstai, kūrinių etiketės, paaiškinimai ir kita su leidinio tematika susijusi informacija.

2. Pagrindiniai leidinio techniniai duomenys
2.1. Spalvingumas: viršelis 4+0+matinis nesibraižantis laminatas, lankai 4+4;
2.2. Spausdinimo būdas: ofsetinė spauda;
2.3. Leidinio formatas po apipjovimo: 210 mm x 280 mm; 
2.4. Apimtis: 240 psl. + viršelis;
2.5. Spauda turi būti ryški, tolygi, be matomų spausdinimo defektų, dryžių, dėmių, dažų išsiliejimo, netolygaus padengimo ar kitų spaudos kokybės trūkumų.
2.6. Turi būti išlaikytas linijų, štrichų, pustonių ir smulkių grafinių detalių aiškumas.
3. Popierius: 
1. viršeliui apklijavimui kreidinis 130-150 gsm, kartonas 2-2,5 mm storio;
1. priešlapiams ofsetinis 140-160 gsm (Rainbow Grey); 
1. lankams kreidinis silk 130-150 gsm.;
3.1. Aplinkos apsaugos reikalavimas. Leidinio gamybai naudojamas popierius turi atitikti LST EN ISO 14024 standarto (arba lygiaverčio standarto) reikalavimus, nustatytus  I tipo ekologiniams ženklams.
4. Užbaigimas: kieto įrišimo
5. Privaloma pateikti 1 kontrolinį (signalinį) katalogo egz. ir suderinti su Užsakovu pagal suderinimo aktą, derinama iki viso užsakymo spausdinimo visa apimtimi, kad užsakovas galėtų pamatyti būsimą katalogą (spaudinį).
6. Galutinis leidinio tiražas – 300 egzempliorių. Kontrolinis (signalinis) egzempliorius į 300 egzempliorių tiražą neįskaičiuojamas.
7. Visas tiražas turi būti vienodos spaudos, popieriaus, įrišimo ir apdailos kokybės.
8. Kokybės reikalavimai galutiniam leidiniui
8.1. Visi 300 egzempliorių turi būti pagaminti pagal vienodus techninius parametrus.
8.2. Leidiniuose negali būti:
· spaudos dėmių;
· nepageidaujamų linijų ar dryžių;
· išsiliejusių dažų;
· dvigubo vaizdo;
· netolygaus tonerio ar dažų padengimo;
· subraižyto ar pažeisto laminato;
· sulankstytų, suteptų arba kitaip pažeistų puslapių;
· kreivo apipjovimo;
· netinkamai susegtų puslapių; 
· trūkstamų arba netinkama tvarka sukomplektuotų puslapių.
9. Visos paslaugos, įskaitant kontrolinio (signalinio) egzemplioriaus pagaminimą ir suderinimą, galutinio 300 egzempliorių tiražo pagaminimą bei pristatymą Pirkėjui, turi būti suteiktos per 45 kalendorines dienas nuo sutarties įsigaliojimo dienos. 

Pagrindinės sutarties sąlygos

1. Sutarties objektas - leidinio „Linijos ir žodžiai. Walenty Romanowicziaus ir Aldonos Nebelskos-Romanowicz kūryba“ spausdinimo ir pristatymo paslaugos pagal techninę specifikaciją.
2. Sutarties trukmė ir paslaugų suteikimo terminas. Sutartis galioja iki visiško Šalių sutartinių įsipareigojimų įvykdymo, bet ne ilgiau kaip 3 mėnesius nuo sutarties įsigaliojimo dienos. Visos techninėje specifikacijoje nurodytos paslaugos,  įskaitant kontrolinio (signalinio) egzemplioriaus pagaminimą ir suderinimą, galutinio 300 egzempliorių tiražo pagaminimą bei pristatymą Pirkėjui, turi būti suteiktos per 45 kalendorines dienas nuo sutarties įsigaliojimo dienos.
3. Pradinės medžiagos perdavimas. 
3.1. Pirkėjas visą leidinio spausdinimui reikalingą medžiagą Paslaugų teikėjui perduoda ne vėliau kaip per 3 darbo dienas nuo sutarties pasirašymo dienos. 
3.2. Paslaugų teikėjas, gavęs Pirkėjo pateiktus failus, prieš pradėdamas gamybą privalo patikrinti jų techninį tinkamumą spaudai.
3.3. Nustačius techninių maketo trūkumų, dėl kurių leidinio negalima tinkamai pagaminti arba kurie gali turėti esminės įtakos spaudos kokybei, Paslaugų teikėjas ne vėliau kaip per 4 darbo dienas nuo failų gavimo dienos raštu pateikia Pirkėjui nustatytų trūkumų sąrašą.
3.4. Pirkėjas pataisytą ir spaudai tinkamą maketą pateikia ne vėliau kaip per 3 darbo dienas nuo Paslaugų teikėjo pranešimo apie techninius trūkumus gavimo dienos. 
4. Maketo patikrinimas gamybos derinimas. 
4.1. Paslaugų teikėjas ne vėliau kaip per 10 kalendorinių dienų nuo techniškai tinkamo spaudai maketo gavimo dienos pateikia Pirkėjui 1 kontrolinį (signalinį) katalogo egzempliorių. Pirkėjas per 5 darbo dienas nuo jo gavimo dienos kontrolinį egzempliorių patikrina ir raštu patvirtina suderinimo aktu arba pateikia pastabas. Viso tiražo spausdinimas gali būti pradėtas tik gavus Pirkėjo rašytinį patvirtinimą. 
4.2. Jeigu Pirkėjas pateikia pastabų dėl spaudos, Paslaugų teikėjas privalo jas įvertinti ir, kai jos susijusios su Paslaugų teikėjo atliekamu techniniu failo parengimu, pateikti pakoreguotą spaudos failo peržiūrą pakartotiniam suderinimui.
4.3. Paslaugų teikėjas negali savo nuožiūra keisti Pirkėjo pateikto maketo kompozicijos, tekstų, iliustracijų, jų proporcijų ar kitų turinio elementų. 
4.4. Jeigu dėl pasirinktos spaudos technologijos, popieriaus ar apdailos tam tikri maketo elementai gali būti atspausdinti nekokybiškai, Paslaugų teikėjas privalo apie tai informuoti Pirkėją prieš pradėdamas gamybą.
5. Pristatymas.
5.1. Pagamintas tiražas turi būti pristatytas Pirkėjo nurodytu adresu Trakuose, Kęstučio g. 4.
5.2. Leidiniai turi būti tinkamai supakuoti taip, kad transportavimo ir iškrovimo metu nebūtų sulankstyti, sutepti, sudrėkinti ar kitaip pažeisti;
5.3. Pakavimo, transportavimo ir pristatymo išlaidos turi būti įskaičiuotos į bendrą sutarties kainą.
6. Paslaugų priėmimas 
6.1. Pirkėjas, gavęs tiražą, patikrina leidinių atitiktį techninei specifikacijai.
6.2. Paslauga laikoma tinkamai suteikta, kai:
· pagaminta 300 tinkamos kokybės leidinio egzempliorių;
· leidiniai atitinka šioje techninėje specifikacijoje nustatytus formato, apimties, popieriaus, spaudos, laminavimo ir įrišimo reikalavimus;
· visas tiražas pristatytas Pirkėjui; 
· nėra gamybos broko ar kitų techninės specifikacijos neatitikimų.
6.3. Nustačius nekokybiškai pagamintų egzempliorių, Paslaugų teikėjas privalo savo sąskaita juos pakeisti tinkamos kokybės egzemplioriais, ne vėliau kaip per 5 darbo dienas nuo Pirkėjo pranešimo apie trūkumus gavimo dienos, jeigu šalys raštu nesusitaria dėl kito termino.
6.4. Brokuotų arba techninės specifikacijos neatitinkančių egzempliorių pakeitimas nelaikomas papildoma paslauga ir už jį papildomai nemokama.
6.5. Paslaugos priimamos pasirašant paslaugų perdavimo–priėmimo aktą arba Pirkėjui kitu sutartyje nustatytu būdu patvirtinus tinkamą paslaugų suteikimą.
[bookmark: _Hlk236903186]7. Atsiskaitymas. Paslaugų teikėjas elektroninę sąskaitą faktūrą pateikia naudodamasis Sąskaitų administravimo bendrąja informacine sistema „SABIS“. Pirkėjas už tinkamai suteiktas ir priimtas paslaugas atsiskaito per 30 kalendorinių dienų nuo sąskaitos faktūros gavimo dienos.



